作者:無名氏
標題:新水令
內容:冒風連騎出金城，聞孤猿韻切，懷念親眷。為笑徐都尉，徒誇彩繪，寫出盈盈嬌面。振旅闐闐。訝睹閬苑神仙。越公深驟萬馬，侵凌轉盼。感先鋒，容放鏡，收鸞鑑一半。歸前陣，慘怛切，同陪元帥恣歡戀。二歲偶爾，將軍沈醉連綿，私令婢捧菱花，都市尋遍。新官聽說邀郎宴。因令賦悲歡。孰敢。做人甚難。梅妝復照，傅粉重見。